()ux 24 


Acasă > Actualitate > Șoșoacă, probleme penale în scandalul divorțului în stil italian: "Bărbat de căcat... 


de Bogdan Tiberiu Iacob, preluare Inpolitics 


Scandalul din familia senatoarei Diana Șoșoacă ia amploare, presa publicînd azi 
mesaje vehemente de insultă și de ameninţare la adresa soţului politicianei, 
Silvestru, prin care e anunţat inclusiv că îi este barat accesul la copiii cuplului dacă 
nu vrea să se aleagă cu ordin de restricţie. Problema e că respectivele mesaje riscă 
să intre sub incidenţa legii nr. 217/2003 pentru prevenirea și combaterea violenţei 
domestice, ceea ce ar putea la o situaţie inversă, adică senatoarea să fie cea 
împotriva căreia să se dea un ordin de restricţie. 


“Bărbat de căcat ce ești! Jigodie ordinară, mort după putere și bani. 
Neasumat, iresponsabil, ai înfipt cuțitul pe la spatele soției tale. Nici acum nu 
ai venit cu iertare. Ai distrus tot. Îmi provoci vomă, vierme ce ești. Să nu mai 
îndrăznești să îmi scrii vreodată, mizerie abjectă. 

Propriul tău partid? Ai pierdut tot și tot nu te trezești? Cretin idiot, dobitoc 
înfumurat. Mort după funcții, ai trădat cauza, javră. Te scuipă toată lumea. 
Nu a fost niciodată propriul tău partid. Acest partid a fost făcut pentru munca 
și sacrificiul unui om, la cererea poporului român. Să îţi intre bine în cap, 
fătalăule. Du-te și te freacă la Sighet și urlă ca boul la lună, că lup nu ai fost 
niciodată. Ești un ratat laș, misogin, ordinar, de tot rahatul. Să nu mai 
îndrăznești să îmi pronunţi numele, mizerie de ratat de bărbat ce ești. Un 
întreținut, un infantil, un trădător. Te va scuipa tot poporul român pt trădarea 


ta. O să îţi trimit actele, să nu te apropii de mine și copii că cer ordin de 
protecţie”. 


Cam așa sună mesajele difuzate azi de Realitatea.net, trimise de senatoarea 
Șoșoacă soţului său. 


Mesaje care, cum spuneam ar putea cădea sub incidenţa legii contra violenţei 
domestice, care prevede: 


Art. 3. — În sensul prezentei legi, violenţa domestică înseamnă orice 
inacţiune sau acţiune intenţionată de violenţă fizică, sexuală, psihologică, 
economică, socială, spirituală sau cibernetică, care se produce în mediul 
familial sau domestic ori între soţi sau foști soţi, precum și între actuali sau 
foști parteneri, indiferent dacă agresorul locuiește sau a locuit împreună cu 
victima. 
Art. 4. - (1) Violenţa domestică se manifestă sub următoarele forme: 
a) violenţa verbală — adresarea printr-un limbaj jignitor, brutal, precum 
utilizarea de insulte, ameninţări, cuvinte și expresii degradante sau 


umilitoare; 


b) violenţa psihologică — impunerea voinţei sau a controlului personal, 
provocarea de stări de tensiune și de suferinţă psihică în orice mod și prin 
orice mijloace, prin ameninţare verbală sau în orice altă modalitate, șantaj, 

violenţă demonstrativă asupra obiectelor și animalelor, afișare ostentativă a 
armelor, neglijare, controlul vieţii personale, acte de gelozie, constrângerile 
de orice fel, urmărirea fără drept, supravegherea locuinţei, a locului de 
muncă sau a altor locuri frecventate de victimă, efectuarea de apeluri 
telefonice sau alte tipuri de comunicări prin mijloace de transmitere la 
distanţă, care prin frecvenţă, conţinut sau momentul în care sunt emise 
creează temere, precum și alte acţiuni cu efect similar(...) 


£) violenţa socială — impunerea izolării persoanei de familie, de comunitate și 


de prieteni, interzicerea frecventării instituţiei de învăţământ sau a locului de 
muncă, interzicerea/limitarea realizării profesionale, impunerea izolării, 
inclusiv în locuinţa comună, privarea de acces în spaţiul de locuit, 
deposedarea de acte de identitate, privare intenţionată de acces la 
informaţie, precum și alte acţiuni cu efect similar; 

9) violenţa spirituală — subestimarea sau diminuarea importanţei satisfacerii 
necesităţilor moral-spirituale prin interzicere, limitare, ridiculizare, 
penalizare a aspirațiilor membrilor de familie, a accesului la valorile 
culturale, etnice, lingvistice ori religioase, interzicerea dreptului de a vorbi în 


limba maternă și de a învăţa copiii să vorbească în limba maternă, impunerea 
aderării la credinţe și practici spirituale și religioase inacceptabile, precum și 


alte acţiuni cu efect similar sau cu repercusiuni similare; 

h) violenţa cibernetică — hărţuire online, mesaje online instigatoare la ură pe 
bază de gen, urmărire online, ameninţări online, publicarea nonconsensuală 
de informaţii și conţinut grafic intim, accesul ilegal de interceptare a 
comunicaţiilor și datelor private și orice altă formă de utilizare abuzivă a 
tehnologiei informaţiei și a comunicaţiilor prin intermediul calculatoarelor, 
telefoanelor mobile inteligente sau altor dispozitive similare care folosesc 
telecomunicaţiile sau se pot conecta la internet și pot transmite și utiliza 
platformele sociale sau de e-mail, cu scopul de a face de rușine, umili, 
speria, ameninţa, reduce la tăcere victima. 


Legea mai prevede că "autorităţile administraţiei publice centrale și locale au 
obligaţia să ia măsurile necesare pentru prevenirea violenţei domestice, ca și 
pentru preîntâmpinarea unor situaţii de încălcare repetată a drepturilor 
fundamentale ale victimelor violenţei domestice”. 


Dacă, la o eventuală plingere a lui Silvestru Șoșoacă, senatoarei i s-ar atribui în 
urma anchetei culpa cu privire la săvârșirea unor fapte de violenţă domestică, 
împotriva ei s-ar putea lua măsuri precum un ordin de restricţie. De asemenea, în 
soluţionarea cazului de divorţ, pe care senatoarea deja l-a anunţat, legea prevede 
că se poate lua măsura de a participa la programele speciale de consiliere 
psihologică, printr-o decizie a instanţelor judecătorești, dispusă din oficiu sau la 
cererea expresă formulată de către celălalt soţ. 


